Diari Oficial de la Generalitat Valenciana


Sumari del DOGV 4793, del 08-07-2004 (2004/7116)

RESOLUCIÓ de 2 de juliol de 2004, de la Secretaria Autonòmica de Justícia i Interior, sobre delegació de determinades competències en la Direcció General de Justícia.
----------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7116


Data del document
:   02-07-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * competència administrativa
    * delegació de poders
    * administració regional

RESOLUCIÓ de 2 de juliol de 2004, de la Secretaria Autonòmica de Justícia i Interior, sobre delegació de determinades competències en la Direcció General de Justícia. [2004/M7116]
  
El Decret 7/2003, de 21 de juliol, del president de la Generalitat Valenciana, atribuïx a la Conselleria de Justícia i Administracions Públiques les competències en matèria de fundacions. Competències que, en virtut d'allò que ha sigut disposat pel Reglament Orgànic i Funcional d'esta Conselleria, aprovat pel Decret 113/2003, d'11 de juliol, del Consell de la Generalitat, s'exercixen a través de la Secretaria Autonòmica de Justícia i Interior. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de desenvolupament de la Llei de la Generalitat Valenciana 8/1998, de 9 de desembre, de Fundacions de la Comunitat Valenciana, disposa que «el Protectorat de les Fundacions de la Comunitat Valenciana és exercit per la conselleria competent en matèria de fundacions. La titularitat del protectorat correspon al conseller, sense perjuí de la possibilitat de delegació....».
  
La Comissió del Protectorat de Fundacions és l'òrgan consultiu i d'assistència i assessorament al protectorat per al correcte exercici de les funcions que legalment té atribuïdes. Segons disposa l'article 41.3 del citat Decret 139/2001, de 5 de setembre, la presidència de la comissió correspon al titular del protectorat, per tant al conseller de Justícia i Administracions Públiques; i la vicepresidència, després de l'assignació de competències operada pel citat Decret 113/2003, d'11 de juliol, a la Secretaria Autonòmica de Justícia i Interior.
  
Per mitjà de Resolució del conseller de Justícia i Administracions Públiques, d'esta mateixa data, s'ha delegat la Secretaria Autonòmica de Justícia i Interior per a l'exercici de les competències que, conforme a allò que ha sigut previst pels articles 41 i 42 del Decret 139/2001, de 5 de setembre, corresponen al conseller de Justícia i Administracions Públiques, com a president de la Comissió del Protectorat de Fundacions.
  
Coherent amb l'al·ludida delegació de l'exercici de la presidència, és procedent que la Secretaria Autonòmica delegue, al seu torn, l'exercici de les competències que, conforme a allò que ha sigut previst per l'article 41 del Decret 139/2001, de 5 de setembre, li corresponen com a vicepresident de la Comissió del Protectorat de Fundacions.
  
Per tot això, de conformitat amb allò que ha sigut disposat per l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; en ús de les facultats que em conferix l'article 68.1 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, i l'article 41 del Decret 139/2001, de 5 de setembre; s'estima oportú delegar la Direcció General de Justícia per a l'exercici de la vicepresidència de la Comissió del Protectorat de Fundacions, i per això resolc:
  
Primer
  
Delegar la Direcció General de Justícia per a l'exercici de les competències que, conforme a allò que ha sigut previst per l'article 41 del Decret 139/2001, de 5 de setembre, corresponen al secretari autonòmic de Justícia i Interior, com a vicepresident de la Comissió del Protectorat de Fundacions.
  
Segon
  
La present delegació no serà obstacle perquè puga advocar-se el coneixement i resolució de tots els assumptes que es considere procedent, i es podrà, així mateix, revocar en qualsevol moment de conformitat amb el que establix l'article 68.5 de la Llei 5/1983, de 30 de desembre, de la Generalitat Valenciana.
  
Tercer
  
La present resolució tindrà plens efectes des de la data en què es dicta, sense perjuí de la seua publicació en el Diari Oficial de la Generalitat Valenciana.